Na temelju članka 82. stavak 2. Pravilnika o proračunskom računovodstvu i računskom planu (Narodne Novine br. 124/14, 115/15, 87/16, **3/18 i 108/20)** te članka 31. Statuta Općine Martijanec (Službeni vjesnik Varaždinske županije br. 10/13, 24/13, 18/18, 9/20 i 14/21) **Općinsko vijeće Općine Martijanec** na **7.** sjednici održanoj **28. - 29. ožujka 2022**. godine donosi

**ODLUKU**

**o raspodjeli rezultata poslovanja Općine Martijanec za 2021. godinu**

**Članak 1.**

Ovom Odlukom utvrđuje se rezultat poslovanja, određuje se raspodjela rezultata poslovanja Općine Martijanec sa stanjem na dan 31.12.2021. godine te način rasporeda viška prihoda utvrđenog Godišnjim izvještajem o izvršenju Proračuna Općine Martijanec za 2021. godinu.

**Članak 2.**

Godišnjim izvještajem o izvršenju proračuna Općine Martijanec utvrđen je višak prihoda Općine i proračunskog korisnika za prijenos u iduće razdoblje u iznosu od 4.133.474,45 kn, a sastoji se od:

Viška prihoda Općine Martijanec 4.137.662,87 kn

Manjak prihoda Dječjeg vrtića Vlakić Martijanec 4.188,42 kn

**Članak 3.**

Stanje na osnovnim računima podskupine 922 iskazano je u poslovnim knjigama i financijskim izvještajima Općine Martijanec na dan 31.12.2021. godine, a njegova struktura je slijedeća:

|  |  |  |  |
| --- | --- | --- | --- |
|  | Ostvareno ranijih godina | Ostvareno u 2021. | Stanje 31.12.2021. |
| 92211 Višak prihoda poslovanja | 2.372.575,82 | 4.576.681,37 | 6.949.257,19 |
| 92213 Višak primitaka od financijske imovine | - | 2.907.497,44 | 2.907.497,44 |
| 92222 Manjak prihoda od nefinancijske imovine | - | 5.719.091,76 | 5.719.091,76 |
| UKUPNO VIŠAK | 2.372.575,82 | 1.765.087,05 | 4.137.662,87 |

**Članak 4.**

Višak prihoda poslovanja u iznosu od 3.344.091,76 kn te višak primitaka od financijske imovine u iznosu od 2.375.000,00 kn raspoređuje se za pokriće manjka prihoda od nefinancijske imovine u iznosu od 5.719.091,76 kn. Preostali raspoloživ višak prihoda poslovanja iznosi 3.605.165,43, a višak primitaka od financijske imovine iznosi 532.497,44 kn.

**Članak 5.**

Ostvareni manjak poslovanja proračunskog korisnika Dječjeg vrtića Vlakić Martijanec sastavni je dio njihovih financijskih izvješća te će se o pokriću istog donijeti posebna odluka.

**Članak 6.**

Višak prihoda raspoloživ za korištenje u slijedećem razdoblju iz stavka 4. i 5. ovog članka, sukladno svojoj namjeni, uključiti će se u Izmjene i dopune Proračuna Općine Martijanec za 2022. godinu.

**Članak 7.**

Ova Odluka stupa na snagu osmog dana od dana objave u Službenom vjesniku Varaždinske županije.

KLASA: 400-05/22-01/2

URBROJ: 2186-19-01-22-20

Martijanec, 29. ožujka 2022. godine

 **PREDSJEDNIK**

 **OPĆINSKOG VIJEĆA**

 Stjepan Golubić, ing.